Ungulat

Ungulat merupakan sekelompok mamalia pelbagai jenis yang rata-rata menggunakan hujung jari kaki untuk menampung seluruh berat badannya sambil bergerak. Istilah "ungulat" bermaksud "haiwan bertelapuk". Sebagai istilah takrifan, "ungulat" lazimnya tidak termasuk ahli-ahli Cetacea yang tidak memiliki kebanyakan ciri-ciri morfologi ungulat; namun penemuan terbaru mendapati bahawa Cetacea adalah keturunan dari ahli-ahli purba Artiodactyla, dan oleh itu bersaudara langsung dengan ungulat berjari genap seperti lembu, lebih-lebih lagi dengan badak air sebagai saudara paling rapatnya yang masih wujud.

Pengelasan
Sejarah
Ungulata yang dahulunya dikira sebagai order, kini terpecah kepada yang berikut: Perissodactyla (ungulat berjari ganjil), Artiodactyla (ungulat berjari genap), Tubulidentata (aardvark), Hyracoidea (hiraks/wabar), Sirenia (dugong dan manati), dan Proboscidea (gajah) menurut perkaitan sesama mereka yang terdapat pada rekod fosil.Brent Hoffman http://www.ultimateungulate.com/whatisanungulate.html 

Akan tetapi, kajian morfologiAsher RJ, Bennet N, Lehmann T. 2009. The new framework for understanding placental mammal evolution. BioEssays 31:853–864Tabuce, R., Marivaux, L., Adaci,M., Bensalah,M., Hartenberger, J. L., et al. Early tertiary mammals from north Africa reinforce the molecular afrotheria clade. Proc Royal Soc B-Biol Sci 2007; 274: 1159–1166.Seiffert, E., A new estimate of afrotherian phylogeny based on simultaneous analysis of genomic, morphological, and fossil evidence. BMC Evol Biol 2007. 7: 13.Sanchez-Villagra, M. R., Narita, Y. and Kuratani, S. "Thoracolumbar vertebral number: the first skeletal synapomorphy for afrotherian mammals. Syst Biodivers 2007; 5: 1–17. dan molekulSpringer MS, Stanhope MJ, Madsen O, de Jong WW: Molecules consolidate the placental mammal tree. Trends Ecol Evol 2004, 19(8) 430-438.Robinson, T. J. Fu, B. Ferguson-Smith, M. A. Yang, F. 2004. Cross-species chromosome painting in the golden mole and elephant-shrew: support for the mammalian clades Afrotheria and Afroinsectiphillia but not Afroinsectivora. PROCEEDINGS- ROYAL SOCIETY OF LONDON B. 271(1547)  1477-1484 baru-baru ini telah mendapati bahawa aardvark, hiraks, dugong, dan gajah lebih rapat bersaudara dengan sengi, tanderak, dan tikus tanah mas daripada ahli-ahli Perissodactyla dan Artiodactyla dan juga daripada Afrotheria. Gajah, dugong dan hiraks digolongkan dalam klad Paenungulata, sementara aardvark dianggap sebagai saudara rapat dengan Paenungulata ataupun rapat dengan segi dalam klad Afroinsectiphilia. Ini merupakan satu contoh evolusi tumpu yang ketara. 

Kini terdapat pertikaian sama ada Ungulata ini merupakan kelompok klados (asas evolusi) ataupun sekadar kelompok fenetik (takson bentuk) atau takson rakyat (serupa tetapi tidak semestinya bersaudara). Sesetengah kajian sememangnya mendapati bahawa ungulat berjari ganjil mahupun genap membentuk satu salasilah monofiletik,http://www.biomedcentral.com/1471-2148/10/102 iaitu bersaudara rapat dengan ahli-ahli Carnivora dan tenggilingBioMed Central | Full text | A higher-level MRP supertree of placental mammals (Advance Access; published online 7 September 2011) dalam klad Fereuungulata, ataupun dengan kelawar.Researchers Greatly Improve Evolutionary Tree of Life for Mammals http://newsroom.ucr.edu/2729 Kajian-kajian lain mendapati bahawa kedua-dua order ini tidak begitu rapat bersaudara, iaitu ada yang mengaitkan Perissodactyla dengan kelawar dalam Pegasoferae dan ada juga yang mengaitkan Artiodactyla sebagai saudara rapat kelawar.A phylogenetic blueprint for a modern whale http://www.sciencedirect.com/science/article/pii/S1055790312004186

Taksonomi
Yang berikut adalah ringkasan taksonomi (dengan tanggapan bahawa ungulat sememangnya satu kelompok semula jadi) dengan keluarga-keluarga yang masih wujud mengikut turutan hubungan mereka. Sila ingat bahawa masih terdapat beberapa titik pertikaian seperti hubungan keluarga-keluarga Pecora dengan paus balin. Rujuk setiap keluarga untuk hubungan sesama spesies dan juga pertikaian dalam rencana masing-masing.

 Ungulata (=EuungulataAsher and Helgen http://www.biomedcentral.com/1471-2148/10/102)
 Perissodactyla (Ungulat berjari ganjil)
 Hippomorpha
 Equidae: Kuda, Keldai dan Kuda Belang
 Ceratomorpha
 Tapiridae: Tenuk
 Rhinocerotidae: Badak Sumbu
 Artiodactyla (=Cetartiodactyla) (Ungulat berjari genap)
 Tylopoda
 Camelidae: Unta dan Llama
 Artiofabula
 Suina
 Tayassuidae: Babi Liar Dunia Baru
 Suidae: Babi
 Cetruminantia
 Ruminantia
 Tragulidae: Pelanduk, Kancil dsb.
 Cervoidea
 Antilocapridae: Makhluk Cabang Serampang
 Giraffidae: Zirafah dan Okapi
 Cervidae: Rusa
 Moschidae: Rusa Kesturi
 Bovidae: Lembu, Kambing dsb.
 Whippomorpha
 Hippopotamidae: Badak Air
 Cetacea
 Mysticeti
 Balaenidae: Paus Kepala Busur dan Paus Sikat
 Cetotheriidae: Paus Sikat Kerdil
 Eschrichtiidae: Paus Kelabu
 Balaenopteridae: Rorqual
 Odontoceti
 Physeteroidea
 Physeteridae: Paus Sperma
 Kogiidae: Paus Sperma Kecil
 Platanistoidea
 Platanistidae: Dolfin Sungai India
 Ziphioidea
 Ziphiidae: Paus Berparuh
 Lipotoidea
 Lipotidae: Baiji (pupus sc. fungsi)
 Inioidea
 Iniidae: Dolfin Sungai Amazon
 Pontoporiidae: Dolfin La Plata
 Delphinoidea
 Monodontidae: Beluga dan Narwhal
 Phocoenidae: Lumba-Lumba
 Delphinidae: Dolfin Laut

 Rujukan 

Category:Mamalia